stanford-oval/wikipedia huggingface dataset:
דואופול סטקלברג
שיווי משקל תת-משחקי משוכלל

מודל סטקלברג יכול להיפתר על ידי מציאת שיווי המשקל הפרפקטי בכל תת-משחק. כלומר, מציאת פרופיל האסטרטגיות המיטבי עבור כל שחקן, בהינתן פרופיל האסטרטגיות של שאר השחקנים.
נמחיש זאת באמצעות דוגמה כללית. תהי  P פונקציית המחיר בשוק שבו פועל הדואופול, כך שהיא תלויה בסך הכמות המיוצרת על ידי כלל השחקנים בשוק  P(q_{1}+q_{2}), כאשר האינדקסים 1 ו-2 מתייחסים למוביל ולמובל בהתאמה. לשם פשטות נניח פונקציית ייצור זהה ל-2 הפירמות  C_{i}(q_{i}).
המודל נפתר באמצעות אינדוקציה לאחור, כאשר בשלב ראשון המוביל צופה מה תהא התגובה המיטבית של המובל לאחר שייחשף לכמות אותה בחר המוביל, ובהתאם לכך בוחר המוביל את הכמות המשיאה את רווחיו בהנחה שהמובל אכן יתנהג בהתאם למה שהוא צופה. בשיווי משקל התנהגות המובל אכן תואמת את ציפיות המוביל.
רווחי המובל (פירמה מס' 2) שווים לפדיונו פחות העלות. הפדיון שווה לכמות שייצר כפול מחיר השוק, והעלות תהיה בהתאם לפונקציית הייצור:
 \Pi _{2}=P(q_{1}+q_{2})\cdot q_{2}-C_{2}(q_{2}).
התגובה המיטבית היא למצוא את  q_{2} שממקסם את  \Pi _{2} בהינתן  q_{1}.
כדי לעשות זאת נגזור את פונקציית הרווח  \Pi _{2} כאשר משתנה הבחירה הוא  q_{2} ( q_{1} מוחזק כקבוע), ונשווה לאפס:
ערכו של  q_{2} המאפס את המשוואה הוא למעשה התגובה המיטבית של המובל. כעת נוכל להזין את התגובה המיטבית של המובל לתוך בעיית המקסימיזציה של המוביל. רווחי פירמה 1 (המוביל) 
שווים ל:  \Pi _{1}=P(q_{1}+q_{2}(q_{1})).q_{1}-C_{1}(q_{1}), כאשר  q_{2}(q_{1}) אינו אלא פונקציה הנובעת ישירות מהכמות אותה בוחר המוביל כפי שחישבנו לעיל. התגובה המיטבית של המוביל היא לחשב את   q_{1} הממקסמת את  \Pi _{1} בהינתן  q_{2}(q_{1}), קרי: בהינתן התגובה המיטבית של הפירמה המובלת (שחקן מס' 2). לשם כך יש לגזור את פונקציית הרווח של הפירמה המובילה, כשמשתנה הבחירה הוא  q_{1}, ולהשוות ל-0:
דוגמאות

הדוגמה הבאה היא כללית מאוד, ומניחה מבנה כללי של עקומת ביקוש ליניארית:
כמו כן, לשם פשטות החישוב, נאלץ את פונקציית העלות להתנהג כך ש:
רווחי המובל (פירמה מס' 2) הם:
בעיית המקסימיזציה היא:
כעת, אפשר לגשת לבעיית המוביל (פירמה מס' 1):
את הפתרון שמצאנו לבעיית המקסימיזציה של המובל, נציב כעת לתוך בעיית המקסימיזציה של המוביל:
\Pi _{1}={\bigg (}a-b{\bigg (}q_{1}+{\frac {a-bq_{1}-{\frac {\partial C_{2}(q_{2})}{\partial q_{2}}}}{2b}}{\bigg )}{\bigg )}\cdot q_{1}-C_{1}(q_{1}),
והבעיה מצטמצמת לכדי:
כעת, גזירת הפונקציה לפי  q_{1}, תוביל למציאת  q_{1}^{*}, שאינה אלה התגובה המיטבית של הפירמה המובילה (מס' 1), לאסטרטגיה של הפירמה המובלת (מס' 2) בשיווי משקל.
כעת, נוכל גם למצוא את התגובה שתגיב בפועל פירמה מס' 2:
אוסף שיוויי המשקל נאש הם כל   (q_{1}^{*},q_{2}^{*}). קל לראות (בהנחה שהעלות השולית שווה לאפס) שלמוביל יש יתרון ברור כלפי המובל. האינטואיציה היא, שאילו למוביל לא היה יתרון ביחס למובל, הוא פשוט היה מאמץ אסטרטגיה של שיווי משקל קורנו.
ראו גם

מודל קורנו
מודל ברטראן
גמבו

| --- | --- |
גמבו חסילונים
 
 מאכלים
 סוג:  צלי קדירה, מזון 
 מטבח:  Cajun cuisine, המטבח האמריקאי 
 מוצא:  ארצות הברית 
 מרכיבים עיקריים:  רביכה, בצל הגינה, במיה, פלפל, חסילונים, סרטנים קצרי בטן, עגבנייה, פלפל, במיה, בצל, filé, סלרי, אוסטרידאה 
 
גמבו (באנגלית: Gumbo) הוא מרק או נזיד, שמקורו במטבח הקריאולי או במטבח הקייג'ון של מדינת לואיזיאנה שבארצות הברית.
המרק מכיל ציר דגים, בשר צדפות או סרטנים, וכן ירקות – סלרי, פלפלים ובצל. המרק מכיל חומר מסמיך – לרוב במיה או רו – תערובת של קמח ושומן. לעיתים מוסיפים למרק גם נקניק.
למרק שתי גרסאות שונות – בעוד שגרסה קריאולית נפוצה של הנזיד מכילה גם עגבניות, הגרסה הקאז'ונית אינה מכילה עגבניות, והיא כהה יותר וסמיכה יותר.
הנזיד מתבשל זמן רב (למעלה משלוש שעות על סף רתיחה) ומוגש עם אורז.
מקורו של המאכל במאה ה-18 בלואיזיאנה והוא מכיל מרכיבים האופייניים לאזור, ומשלב מסורות צרפתיות, ספרדיות ואפריקאיות. ייתכן שמדובר בשילוב בין נזיד דגים אפריקאים מסורתי לבין הבויאבז מהמטבח הצרפתי. המרק מתואר לראשונה בשנת 1802 ומופיע בספרי בישול רבים שפורסמו במהלך המאה ה-19 והמאה ה-20. בשנות ה-70 של המאה ה-20 הפך המרק לפופולרי בכל רחבי ארצות הברית, ואף הופיע בתפריט סנאט ארצות הברית. הצלחתו של השף והידוען פול פרודהום, אשר פרסם מתכונים של המאכל, הביאה אף היא להתפשטות הפופולריות של המאכל.
בתקופת התענית, בה נוצרים קתוליים נמנעים מאכילת בשר, הוגשו גרסאות של המרק אשר כונו "גמבו ז'הרב" (gumbo z'herbes – "גמבו עם עשבי תיבול"). מרק זה הכיל כמות גבוהה יותר של ירקות עלים כגון לפת, עלי חרדל ותרד. ירקות עלים אלה בושלו למחית וסוננו על מנת להפיק נוזל ירוק אשר שימש כבסיס למרק.
מקור השם

ישנן מספר סברות בדבר מקור שם המרק. יש מלומדים הסבורים כי מדובר במילה בשפת הבאנטו אשר דוברה על ידי עבדים ממערב אפריקה שהובאו ללואיזיאנה, ואשר קראו למרק "קי נגבומבו" על שם המרכיב העיקרי של המרק – הבמיה בשפתם.
גמביה (1965–1970)

גמביה בין 1965 ל-1970, הייתה מדינה ריבונית עצמאית שחלקה את ראש המדינה שלה עם בריטניה ומדינות אחרות בראשות המלכה אליזבת השנייה. היא קדמה לרפובליקה המודרנית של גמביה.
היסטוריה

גמביה קיבלה עצמאות מבריטניה בשנת 1965 במסגרת חוק העצמאות של גמביה 1964, שאיחד את מושבת גמביה והפרוטקטורט למדינה ריבונית עצמאית. המלכה הבריטית, אליזבת השנייה, נותרה ראש מדינת גמביה, שחלקה את ריבונה עם ממלכות חבר העמים האחרות. תפקידיה החוקתיים של המלכה הוקצו בעיקר למושל הכללי של גמביה. מושלים כלליים שכיהנו בתפקידם בגמביה היו:
ג'ון וורברטון פול (18 בפברואר 1965 - 9 בפברואר 1966)
פארימאנג ממאדי סינגאטה (9 בפברואר 1966 - 24 באפריל 1970)
לאחר שני משאלי עם בנושא, בוטלה המלוכה ב-24 באפריל 1970, אז הפכה גמביה לרפובליקה בחבר העמים הבריטי. משאל העם הראשון בשנת 1965, עם 65.85% בעד ו-34.15% נגד, לא הצליח להגיע לרוב של שני שלישים הדרושים להעברה. השני בשנת 1970 עם 70.45% אחוזים שהצביעו בעד רפובליקה ו-29.55% נגד, הצליח. גמביה אימצה חוקה חדשה בשנת 1970 אשר ביטלה את המלוכה. דאודה ג'ווארה, ראש הממשלה משנת 1965, הפך לנשיא הראשון של גמביה.
המלכה אליזבת השנייה לא ביקרה בגמביה בין 1965 ל-1970. היא ביקרה בה בשנת 1961 (3–5 בדצמבר).
גלריית טרטיאקוב

| --- | --- |

 מידע כללי
 סוג:  מוזיאון לאמנות
 על שם:  פאבל טרטיאקוב 
 כתובת:  סמטת לברושינסקי 10
 מיקום:  המחוז האדמיניסטרטיבי המרכזי 
 מדינה:  רוסיה 
 בעלים:  עיריית מוסקבה 
 מייסדים:  פאבל טרטיאקוב
 מבקרים בשנה:  1,626,825 (נכון ל־2015)
 הקמה ובנייה
 תקופת הבנייה:  ?–1856
 תאריך פתיחה רשמי:  1856 
 אדריכל:  ויקטור וסנצוב 
 קואורדינטות:  55°44′29″N 37°37′15″E﻿ / ﻿55.741389°N 37.620864°E﻿ / 55.741389; 37.620864
 www.tretyakovgallery.ru
 he
 
חזית גלריית טרטיאקוב החדשה
גלריית טרטיאקוב (ברוסית: Государственная Третьяковская Галерея; "הגלריה הממלכתית של טרטיאקוב") הידועה גם בכינוי טרטיאקובקה היא מוזיאון לאמנות הממוקם במוסקבה, בירת רוסיה. מוזיאון זה נחשב למוזיאון המוביל בעולם בתחום של אמנות רוסית.
היסטוריה

ראשיתה של הגלריה בשנת 1856 באוספו של הסוחר המוסקבאי העשיר פאבל טרטיאקוב. טרטיאקוב רכש יצירות רבות מהאמנים הרוסיים המובילים של תקופתו במטרה ליצור אוסף אשר לימים יהפוך למוזיאון הלאומי הרוסי לאמנות. בשנת 1892 ציווה טרטיאקוב את אוספו, שהיה מפורסם כבר באותה עת, לעיר מוסקבה. לאוספו צירף פאבל טרטיאקוב את אוספו של אחיו המנוח, סרגיי, ולכן הגלריה נקראה באותם הימים על שמותיהם של שני האחים. היא כללה אז 1,200 ציורים ו-500 רישומים בשווי של 1.5 מיליון רובל.
חזית מבנה הגלריה תוכננה על ידי הצייר ויקטור וסנצוב בסגנון המזכיר אגדות עם רוסיות. המבנה נבנה בין השנים 1902–1904 על הגדה הדרומית של נהר מוסקבה למול הקרמלין.
במהלך המאה ה-20 גדל האוסף, והגלריה התרחבה למבנים סמוכים ובהם כנסיית ניקולס הקדוש מהמאה ה-17.
במאי 2012 נערך בגלריה דו-קרב על אליפות העולם בשחמט בין בוריס גלפנד מישראל ובין האלוף המכהן, וישוואנתן אנאנד מהודו.
היסטוריה > גלריית טרטיאקוב החדשה

בשנת 1985 אוחדה הגלריה עם הגלריה לאמנות בת זמננו אשר פעלה במבנה מודרני בסמוך לטבעת הגנים, דרומית לגשר קרים. אוסף זה כלל מוצגים של פיסול ריאליסטי סוציאליסטי.
בסמוך אל הגלריה החדשה נמצא פארק הפסלים "בית הקברות לאנדרטאות נופלות" שבו מוצגים פסלים שייצגו בעבר את ברית המועצות והוצאו ממקומם לאחר נפילת ברית המועצות.
אוספי המוזיאון

אוספי המוזיאון כוללים למעלה מ-130,000 יצירות אמנות רוסיות בסגנונות שונים, החל מיצירות דתיות כגון "תיאוטוקוס מולדימיר ו"השילוש הקדוש" מעשה ידי אנדרי רובליוב, וכלה ביצירות מודרניות כגון "קומפוזיציה VII" מעשה ידי וסילי קנדינסקי ו"הריבוע השחור" מעשה ידי קזימיר מלביץ'. בין היתר מוצגות במוזיאון יצירות מאת פאבל פדוטוב, קונסטנטין קורובין, ולנטין סרוב, איליה רפין, אוסיפ בראז, וסילי ורשצ'אגין, וסילי מקסימוב, זינאידה סרבריאקובה, בוריס קוסטודייב, אנדרי ריאבושקין, וסילי סוריקוב, וסילי פרוב, איוואן קראמסקוי, איוואן שישקין, אלכסנדר איוואנוב ויצחק לויתן.
גמר 2024 ב-NBA

גמר 2024 ב-NBA (באנגלית: 2024 NBA Finals) הייתה סדרת הגמר בפלייאוף ה-NBA לעונת 2023/2024. הסדרה הוכרעה לאחר חמישה משחקים כאשר אלופת המזרח בוסטון סלטיקס, שנהנתה מיתרון הביתיות, ניצחה 4–1 את אלופת המערב דאלאס מאבריקס וזכתה באליפות ה-NBA ה-18 בתולדותיה. פורוורד הסלטיקס ג'יילן בראון נבחר ל-MVP של סדרת הגמר ב-NBA לראשונה בקריירה.
רקע > בוסטון סלטיקס

בוסטון סלטיקס סיימה את העונה הסדירה עם המאזן הטוב ביותר ב-NBA עם 64–18, בהובלתם של ג'ייסון טייטום, ג'יילן בראון וג'רו הולידיי. בסיבוב הראשון של הפלייאוף הם התמודדו מול מיאמי היט בשחזור גמר המזרח מהעונה הקודמת וניצחו בסדרה 4–1. לאחר מכן הם התמודדו מול קליבלנד קאבלירס בסיבוב השני, וניצחו שוב בחמישה משחקים. לבסוף ניצחו הסלטיקס את אינדיאנה פייסרס בסוויפ 4–0 בגמר האזורי והעפילו לגמר ה-NBA בפעם השנייה תוך שלוש שנים וה-23 בתולדותיהם. ג'יילן בראון זכה בפרס לארי בירד לשחקן המצטיין בגמר המזרח.
בשל פציעות של שחקני מפתח בכל שלוש הקבוצות היריבות במהלך הפלייאוף המזרח, נחשבה הדרך של הסלטיקס לגמר לאחת הקלות בתולדות ה-NBA.
רקע > דאלאס מאבריקס

דאלאס מאבריקס סיימה את העונה הסדירה במקום החמישי במערב עם מאזן 50–32, בהובלתם של לוקה דונצ'יץ' וקיירי אירווינג. המאבריקס ניצחו את לוס אנג'לס קליפרס ואוקלהומה סיטי ת'אנדר בסיבוב הראשון והשני, בהתאמה, שתיהן בתוצאה 4–2. לאחר מכן הם ניצחו את מינסוטה טימברוולבס בגמר המערב 4–1 ועלו בפעם השלישית בהיסטוריה והראשונה מזה 13 שנים לגמר ה-NBA. בהופעתה האחרונה ב-2011 זכתה הקבוצה באליפות הראשונה בתולדותיה, כשמאמנה הנוכחי ג'ייסון קיד שיחק בה כרכז.
רקע > מפגשים בעונה הסדירה

הסלטיקס ניצחו בשני המשחקים נגד המאבריקס בעונה הסדירה.
| 0 | 1 | 2 | 3 | 4 |
| --- | --- | --- | --- | --- |
| 22 בינואר 2024 | דאלאס מאבריקס | 110–119 | בוסטון סלטיקס | אמריקן איירליינס סנטר, דאלאס |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': לוקה דונצ'יץ' (33) אס': לוקה דונצ'יץ' (13) ריב': לוקה דונצ'יץ' (18) | (סיקור) | ג'ייסון טייטום (39) ג'רו הולידיי ופייטון פריצ'רד (6) ג'ייסון טייטום (11) |  |
| 0 | 1 | 2 | 3 | 4 |
| --- | --- | --- | --- | --- |
| 1 במרץ 2024 | בוסטון סלטיקס | 138–110 | דאלאס מאבריקס | TD גארדן, בוסטון |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': ג'ייסון טייטום (32) אס': דריק וייט (8) ריב': אל הורפורד וג'ייסון טייטום (8) | (סיקור) | לוקה דונצ'יץ' (37) לוקה דונצ'יץ' (11) לוקה דונצ'יץ' (12) |  |
סיכום

| משחק | תאריך | קבוצת בית | תוצאה | קבוצת חוץ |
| --- | --- | --- | --- | --- |
| משחק 1 | 6 ביוני | בוסטון סלטיקס | 107–89 (1–0) | דאלאס מאבריקס |
| משחק 2 | 9 ביוני | בוסטון סלטיקס | 105–98 (2–0) | דאלאס מאבריקס |
| משחק 3 | 12 ביוני | דאלאס מאבריקס | 99–106 (0–3) | בוסטון סלטיקס |
| משחק 4 | 14 ביוני | דאלאס מאבריקס | 122–84 (1–3) | בוסטון סלטיקס |
| משחק 5 | 17 ביוני | בוסטון סלטיקס | 106–88 (4–1) | דאלאס מאבריקס |
סיכום > משחק 1

| 0 | 1 | 2 | 3 | 4 |
| --- | --- | --- | --- | --- |
| 6 ביוני 2024 | בוסטון סלטיקס | 107–89 | דאלאס מאבריקס | TD גארדן, בוסטון |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': ג'יילן בראון (22) אס': ג'ייסון טייטום, דריק וייט וג'רו הולידיי (5) ריב': ג'ייסון טייטום (11) | (סיקור) | לוקה דונצ'יץ' (30) קיירי אירווינג (2) לוקה דונצ'יץ' (10) |  |
בוסטון ניצחה את דאלאס בתוצאה 107–89. ג'יילן בראון הוביל את הסלטיקס עם 22 נקודות, 6 ריבאונדים, 3 חטיפות ו-3 חסימות, וקריסטפס פורזינגיס, שחזר מפציעה של יותר מחודש, רשם 20 נקודות, 6 ריבאונדים ו-3 חסימות מהספסל. ג'ייסון טייטום רשם דאבל דאבל של 16 נקודות ו-11 ריבאונדים ודריק וייט הוסיף 15 נקודות. המאבריקס מסרו תשעה אסיסטים וקלעו 35 סלי שדה בלבד, והובלו על ידי לוקה דונצ'יץ' עם 30 נקודות ו-10 ריבאונדים.
לפני המשחק נערכה דקת דומייה לזכרו של ביל וולטון, שחקן העבר שזכה שתי אליפויות NBA (אחת מהן עם בוסטון ב-1986), שנפטר ב-27 במאי מסרטן המעי הגס. הסלטיקס אף ענדו סרט שחור על מדי המשחק עם שמו של וולטון.
סיכום > משחק 2

| 0 | 1 | 2 | 3 | 4 |
| --- | --- | --- | --- | --- |
| 9 ביוני 2024 | בוסטון סלטיקס | 105–98 | דאלאס מאבריקס | TD גארדן, בוסטון |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': ג'רו הולידיי (26) אס': ג'ייסון טייטום (12) ריב': ג'רו הולידיי (11) | (סיקור) | לוקה דונצ'יץ' (32) לוקה דונצ'יץ' (11) לוקה דונצ'יץ' (11) |  |
ג'רו הולידיי הוביל את הסלטיקס ליתרון 2–0 בסדרה לאחר ניצחון 105–98 עם 26 נקודות ו-11 ריבאונדים. ג'יילן בראון הוסיף 21 נקודות, 7 אסיסטים ו-3 חטיפות, בעוד ג'ייסון טייטום רשם כמעט טריפל דאבל של 18 נקודות, 9 ריבאונדים ו-12 אסיסטים. בדאלאס, לוקה דונצ'יץ' רשם את הטריפל דאבל הראשון בהיסטוריה של המאבריקס בגמר עם 32 נקודות, 11 ריבאונדים ו-11 אסיסטים.
סיכום > משחק 3

| 0 | 1 | 2 | 3 | 4 |
| --- | --- | --- | --- | --- |
| 12 ביוני 2024 | דאלאס מאבריקס | 99–106 | בוסטון סלטיקס | אמריקן איירליינס סנטר, דאלאס |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': קיירי אירווינג (35) אס': לוקה דונצ'יץ' (6) ריב': דרק לייבלי (13) | (סיקור) | ג'ייסון טייטום (31) ג'יילן בראון (8) ג'יילן בראון (8) |  |
בוסטון ניצחה במשחק השלישי בתוצאה 106–99, למרות ריצת 22–2 של דאלאס ברבע האחרון שצימקה ל-93–92. באותו שלב יצא לוקה דונצ'יץ' בשש עבירות, וריצת 13–7 של הסלטיקס הביאה להם את הניצחון. ג'ייסון טייטום הוביל את בוסטון עם 31 נקודות, וג'יילן בראון רשם 30 נקודות, 8 אסיסטים ו-8 ריבאונדים. בדאלאס, קיירי אירווינג ודונצ'יץ' קלעו 35 ו-27 נקודות, בהתאמה, ודרק לייבלי קטף 13 ריבאונדים.
לפני המשחק נערכה דקת דומייה לזכרו של ג'רי וסט, שנפטר מוקדם יותר באותו יום בגיל 86. צלליתו של וסט מופיעה בסמליל ה-NBA, והוא זכה באליפות הליגה כשחקן ב-1972 במדי לוס אנג'לס לייקרס ושמונה פעמים נוספות כג'נרל מנג'ר בלייקרס ובגולדן סטייט ווריורס.
סיכום > משחק 4

| 0 | 1 | 2 | 3 | 4 |
| --- | --- | --- | --- | --- |
| 14 ביוני 2024 | דאלאס מאבריקס | 122–84 | בוסטון סלטיקס | אמריקן איירליינס סנטר, דאלאס |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': לוקה דונצ'יץ' (29) אס': קיירי אירווינג (6) ריב': דרק לייבלי (12) | (סיקור) | ג'ייסון טייטום (15) אל הורפורד (4) ג'ייסון טייטום (5) |  |
המאבריקס נמנעו מהפסד בסוויפ עם ניצחון 122–84, כשכל 15 שחקני הקבוצה שיחקו לפחות 5 דקות. לוקה דונצ'יץ' הוביל את דאלאס עם 29 נקודות, קיירי אירווינג הוסיף 21 נקודות וטים הארדוויי הבן קלע את כל 15 הנקודות שלו ברבע הרביעי. בבוסטון, ג'ייסון טייטום הוביל את הקבוצה עם 15 נקודות בעוד סם האוזר הוסיף 14 וג'יילן בראון וג'רו הולידיי קלעו 10 כל אחד. ההפסד קטע רצף של 10 ניצחונות פלייאוף לסלטיקס, שהחל בניצחון במשחק השלישי בחצי גמר המזרח על קליבלנד קאבלירס.
הניצחון של המאבריקס ב-38 נקודות היה השלישי בגודלו בתולדות גמר ה-NBA, אחרי הניצחון של שיקגו בולס ב-42 נקודות על יוטה ג'אז ב-1998 והניצחון של הסלטיקס ב-39 נקודות על לוס אנג'לס לייקרס ב-2008.
סיכום > משחק 5

| 0 | 1 | 2 | 3 | 4 |
| --- | --- | --- | --- | --- |
| 17 ביוני 2024 | בוסטון סלטיקס | 106–88 | דאלאס מאבריקס | TD גארדן, בוסטון |
|  | מובילים לפי קטגוריה: | מובילים לפי קטגוריה: | מובילים לפי קטגוריה: |  |
|  | נק': ג'ייסון טייטום (31) אס': ג'ייסון טייטום (11) ריב': ג'רו הולידיי (11) | (סיקור) | לוקה דונצ'יץ' (28) קיירי אירווינג (9) לוקה דונצ'יץ' (12) |  |
16 שנים בדיוק לאחר שזכו באליפות ה-17 שלהם ב-2008, הסלטיקס ניצחו 106–88 וזכו בתואר ה-18 בתולדותיהם. ג'ייסון טייטום הוביל את הסלטיקס עם 31 נקודות, 8 ריבאונדים ו-11 אסיסטים, ג'יילן בראון רשם 21 נקודות, 6 ריבאונדים ו-6 אסיסטים וג'רו הולידיי קבע דאבל דאבל של 15 נקודות ו-11 ריבאונדים. פייטון פריצ'רד שיחק פחות מדקה וחצי, אך רשם 3 נקודות עם קליעה מהחצי, הרחוקה ביותר בגמר ה-NBA מאז 1998. המאבריקס, שלא הובילו בשום שלב במשחק, הובלו על ידי 28 נקודות ו-12 ריבאונדים של לוקה דונצ'יץ', לצד 15 נקודות ו-9 אסיסטים של קיירי אירווינג.
ג'יילן בראון נבחר ל-MVP של סדרת הגמר ב-NBA לאחר שהעמיד ממוצעים של 20.8 נקודות, 5.4 ריבאונדים, 5 אסיסטים למשחק בסדרה. בראון קיבל 7 מתוך 11 הקולות, כשארבעת האחרים בחרו בג'ייסון טייטום שרשם 22.2 נקודות, 7.8 ריבאונדים ו-7.2 אסיסטים בממוצע למשחק.
לאחר הניצחון

זו הייתה האליפות הראשונה של הסלטיקס מאז 2008 וה-18 בתולדותיה, מה שהפך אותם למועדון עם הכי הרבה אליפויות בהיסטוריה של ה-NBA. מלבד ג'רו הולידיי, שזכה עם מילווקי באקס ב-2021, כל שחקני הסלטיקס זכו באליפות הראשונה שלהם. אל הורפורד שבר שיא למשחקי פלייאוף לפני זכייה באליפות, עם 186, כשלפניו רק קארל מלון (193) שמעולם לא זכה. מבין השחקנים הבין-לאומיים הרבים בסלטיקס, הורפורד (הרפובליקה הדומיניקנית), קריסטפס פורזינגיס (לטביה) ונמיאש קייטה (פורטוגל) הפכו לשחקנים הראשונים מארצם שזכו באליפות NBA. ‏107 משחקי הפלייאוף המשותפים של טייטום ובראון הם הכי הרבה לצמד לפני זכייתם באליפות. בצוות האימון, הייתה זו האליפות הראשונה של המאמן הראשי ג'ו מאזולה ושל עוזריו אנתוני דובינס, אמיל ג'פרסון, די. ג'יי. מקליי ומאט ריינולדס, השנייה של צ'ארלס לי (2021) והרביעית של סם קאסל (1994, 1995 ו-2008 כשחקן). זו הייתה גם הזכייה הראשונה של הג'נרל מנג'ר בראד סטיבנס, שזכה בפרס מנהל השנה ב-NBA בעונה זו.
ראו גם

גמר ה-NBA
עונת 2023/2024 ב-NBA
הערות שוליים

↑  "בוסטון עם הדרך הקלה אי פעם לגמר אזורי", באתר ערוץ הספורט, 16 במאי 2024
↑  בוסטון עלתה ל-0:1 עם 89:107 ענק על דאלאס, באתר ONE‏, 7 ביוני 2024
↑  בוסטון שוב הכניעה את דאלאס ועלתה ל-0:2 בגמר ה-NBA, באתר וואלה, 10 ביוני 2024
↑  מרחק ניצחון מאליפות: בוסטון עלתה ל-0:3 על דאלאס בגמר ה-NBA, באתר ynet, 13 ביוני 2024
↑  צפו: המחווה לזכר ג'רי ווסט בגמר ה-NBA, באתר ערוץ הספורט, 13 ביוני 2024
↑  דאלאס הביסה את בוסטון ב-38 הפרש וכפתה משחק חמישי בגמר ה-NBA, באתר ynet, 15 ביוני 2024
↑  נכנסה לספרי ההיסטוריה: החגיגה של דאלאס, באתר ערוץ הספורט, 15 ביוני 2024
↑  ה-18 בתולדותיה: בוסטון זכתה באליפות ה-NBA, באתר ONE‏, 18 ביוני 2024
↑  "זה הקטע שלו": צפו בפריצ`ארד צולף מהחצי, באתר ערוץ הספורט, 18 ביוני 2024
↑  Payton Pritchard beats the buzzer again, making longest shot in the NBA Finals in more than 25 years, boston.com, ‏17 ביוני 2024
↑  ג`יילן בראון זכה ב-MVP: "זה שלי ושל טייטום יחד", באתר ערוץ הספורט, 18 ביוני 2024
↑  יותר מכל אחת אחרת: מספרי האליפות של בוסטון סלטיקס, באתר ynet, 18 ביוני 2024
↑  Horford becomes first Dominican-born player to win NBA title, Yahoo! Sports, ‏18 ביוני 2024
↑  Porzingis to undergo surgery after winning NBA title, Eurohoops
↑  Neemias Queta first Portuguese to win NBA championship, Portugal Resident
↑  Celtics top Mavericks in Game 5, win record 18th NBA championship, ESPN, ‏18 ביוני 2024
ג'ו מאזולה הוביל את הסלטיקס לגמר ה-NBA בעונתו השנייה כמאמן ראשי
לוקה דונצ'יץ' הוביל את דאלאס בעונת 2023/2024 וסיים כמלך הסלים של ה-NBA עם 33.9 נקודות בממוצע למשחק
קריסטפס פורזינגיס חזר מפציעה של חודש וקלע 20 נקודות לזכות הסלטיקס, 18 מהן במחצית הראשונה
ג'רו הולידיי הוביל את בוסטון בנקודות (26) וריבאונדים (11)
31 הנקודות של ג'ייסון טייטום עזרו למנוע ניסיון קאמבק מאוחר של המאבריקס ולהבטיח לסלטיקס יתרון 3–0 בסדרה
לוקה דונצ'יץ' (29 נקודות, 5 ריבאונדים ו-5 אסיסטים) הוביל את המאבריקס לניצחון ומנע סוויפ בסדרה
ג'יילן בראון נבחר ל-MVP של סדרת הגמר ב-NBA לאחר שהעמיד ממוצעים של 20.8 נקודות, 5.4 ריבאונדים ו-5 אסיסטים למשחק בסדרה
אל הורפורד זכה באליפות ה-NBA הראשונה שלו לאחר 186 משחקי פלייאוף
גמבוזיה (סוג)

| גמבוזיה |
| --- | --- |
 Gambusia gaigei
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
סדרה:: גמבוזאים
משפחה:: גמבוזיים
סוג:: גמבוזיה
שם מדעי
 Gambusia ‏פואיי, 1854

גמבוזיה מצויה נקבה
גמבוזיה (שם מדעי: Gambusia) הוא סוג דגי גרם ממשפחת הגמבוזיים שבסדרת הגמבוזאים החיים במימי אמריקה הצפונית, אך הובאו למדינות שונות בעולם.
דגי הגמבוזיה הם דגים קטנים שרובם אינם עולים על 10 סנטימטר, והם בעלי פנים מוארכים הפונים מעלה והפיות נמצאות בקציהם. הם בעלי צבעים אפורים עד כסופים והסנפירים כסופים וקטנים.
הם ידועים בעיקר עקב מנהגם לטרוף זחלי יתושים, דבר שהפך אותם למינים חשובים למגוון ביצות ומאגרי מים ברחבי העולם, והם הובאו כמינים פולשים להילחם ביתושים ברחבי מדינות שונות לרבות בישראל, מהכנרת ועד לנחלים קטנים זורמים. המין הנפוץ ביותר שהופץ הוא גמבוזיה מצויה שמוצאה בדרום ארצות הברית וצפון מקסיקו.
כמו מרבית הגמבוזיים הם משריצים צאצאים חיים.
מינים

גמבוזיה מצויה (Gambusia affinis)
Gambusia alvarezi
Gambusia amistadensis - נכחד
Gambusia atrora
Gambusia aurata
Gambusia baracoana
Gambusia beebei
Gambusia bucheri
Gambusia clarkhubbsi
Gambusia dominicensis
Gambusia echeagarayi
Gambusia eurystoma - מצוי בסכנת הכחדה חמורה
Gambusia gaigei
Gambusia geiseri
Gambusia georgei - נכחד
Gambusia heterochir
Gambusia hispaniolae
Gambusia holbrooki
Gambusia hurtadoi
Gambusia krumholzi
Gambusia lemaitrei
Gambusia longispinis
Gambusia luma
Gambusia manni
Gambusia marshi
Gambusia melapleura
Gambusia monticola
Gambusia myersi
Gambusia nicaraguensis
Gambusia nobilis
Gambusia panuco
Gambusia pseudopunctata
Gambusia punctata
Gambusia puncticulata
Gambusia quadruncus
Gambusia regani
Gambusia rhizophorae
Gambusia senilis
Gambusia sexradiata
Gambusia speciosa
Gambusia vittata
Gambusia wrayi
Gambusia xanthosoma
Gambusia yucatana
Gambusia zarskei
דייוויד א. גרגורי

| --- | --- |
אין תמונה חופשית
 לידה:  19 באוגוסט 1985 (בן 39) פיירבנקס, ארצות הברית 
 מדינה:  ארצות הברית ארצות הברית
 תקופת הפעילות:  מ-2008
 מקום לימודים:  אוניברסיטת בלדווין וואלאס 
 http://davidgregoryofficialsite.com
 פרופיל ב-IMDb
 
דייוויד א. גרגורי (באנגלית: David A. Gregory; נולד ב-19 באוגוסט 1985) הוא שחקן אמריקאי.
ביוגרפיה

גרגורי נולד בפיירבנקס כאמצעי מבין שלושה בנים, הוא התחנך תקופה בחינוך ביתי, לאחר סיום התיכון לקח חלק ב-"Interlochen Arts Camp", מחנה קיץ במישיגן בו משתתפים אמנים מרחבי העולם.
ב-2008 סיים תואר באוניברסיטת בולדווין וואלאס באוהיו.
קריירה

ב-2005 החל להופיע בתיאטרון כשגילם את ריף במחזה סיפור הפרברים.
מ-2009 ועד 2012 שיחק באופרת הסבון ABC של "One Life to Live".
ב-2008 שיחק בפרק של חוק וסדר.
ב-2010 שיחק שחקן בייסבול בסרט איך אתם יודעים.
ב-2012 הופיע בסדרה אחת שיודעת.
ב-2014 גילם רקדן בלט בפרק של אלמנטרי.
ב-2015 כתב והפיק את הדרמה "Powder Burns" שיצאה ב-iTunes.
ב-2017 הופיע בסדרה הטובות לקרב ובסרט Angel of Anywhere.
ב-2019 שיחק בשני פרקים של סדרת הטלוויזיה של נטפליקס, "רעבים".
הערות שוליים

↑  ICYMI David Gregory Interview, Soap Opera Digest, ‏1 במרץ 2017 (באנגלית)
↑  David Gregory To GOSSIP GIRL, Soap Opera Digest, ‏2012-02-06 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דייוויד א. גרגורי".
דייוויד צ'ייס

| --- | --- |

דייוויד צ'ייס בינואר 2015
 לידה:  22 באוגוסט 1945 (בן 79) מאונט ורנון, ארצות הברית 
 שם לידה:  David Henry Chase 
 מדינה:  ארצות הברית 
 תקופת הפעילות:  מ-1974 
 מקום לימודים:  אוניברסיטת ניו יורק  West Essex High School  אוניברסיטת סטנפורד  אוניברסיטת וייק פורסט 
 צאצאים:  Michele DeCesare 
 פרסים והוקרה:  פרס אמי לכתיבה הטובה ביותר בסדרת דרמה (2007)  פרס אמי לכתיבה הטובה ביותר בסדרת דרמה (2003)  פרס אמי לכתיבה הטובה ביותר בסדרת דרמה (1999)  פרס אדגר (2005)  פרס גילדת הבמאים האמריקנית 
 פרופיל ב-IMDb
 
דייוויד צ'ייס (באנגלית: David Chase; נולד ב-22 באוגוסט 1945) הוא תסריטאי, מפיק ובמאי טלוויזיה וקולנוע אמריקאי. יצירתו הידועה ביותר של צ'ייס היא "הסופרנוס", סדרת דרמה הגוללת את מעלליה של משפחת מאפיה בניו ג'רזי. הסדרה, אשר שודרה לראשונה ב-1999, הייתה ללהיט מיידי וזיכתה את צ'ייס בשני פרסי אמי.
קורות חיים

צ'ייס נולד למשפחה ממוצא איטלקי במאונט ורנון וגדל בעיר קליפטון בניו ג'רזי. בילדותו התעניין תחילה במוזיקת רוק ואף היה מתופף במספר להקות חובבניות, לפני שפנה ללימודי קולנוע באוניברסיטת סטנפורד. לאחר סיום לימודיו החל לעסוק כתסריטאי בסרטי וסדרות אימה. ב-1976 נשכר כתסריטאי וכמפיק סדרת המתח הבלשית The Rockford Files. ב-1980 זכה צ'ייס לראשונה בפרס אמי על התסריט עבור סרט הטלוויזיה "Off the Minnesota Strip", אשר עסק בנערה הבורחת מביתה במינסוטה. בתחילת שנות ה-90 החל צ'ייס להפיק את הסדרה "חשיפה לצפון". כאשר זו ירדה מהמסך ב-1996 נעלם צ'ייס מעולם הבידור וחזר שוב רק כעבור שלוש שנים ככותב ומפיק "הסופרנוס", אשר הביאה אותו לגדולתו הנוכחית. ב-2012 יצא סרטו הראשון של צ'ייס "לא מתפוגג", שזכה להקרנה ראשונה בפסטיבל הסרטים של ניו יורק באוקטובר. הסרט מבוסס על ילדותו ומספר על להקת רוק בשנות השישים. בין השאר משחק בסרט ג'יימס גנדולפיני, שגילם את דמותו של טוני סופרנו בסדרה "הסופרנוס".
בשנת 2021 לקח חלק בהפקת הסרט "הקדושים של ניוארק" שביים אלן טיילור ויהיה לפריקוול של הסדרה "הסופרנוס".
גמבוזאים

| גמבוזאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: גמבוזאים
שם מדעי
 Cyprinodontiformes ‏ברג, 1940

Heterandria formosa
גמבוזאים (שם מדעי: Cyprinodontiformes) היא סדרה של דגים מקריני סנפיר. הם שוכנים בדרך כלל במים עליונים במים מתוקים אך יכולים להסתגל גם למים מליחים ולחופי ימים.
רבים מבני סדרה זו הם דגי נוי מוכרים מהאקווריום שבו מגדלים אותם למשל דגי הגופי המשריץ צאצאים חיים. דגים אחרים כוללים את הגמבוזיה הידועה בצמצום מספרי יתושים ברחבי העולם וממנה קיבלה הסדרה את שמה.
רובם קטנים מאוד והגדלים שבהם מהסוג ארבע-עין מגיעים לאורך 34 סנטימטר. הם אוכלי כל מהחי ומהצומח.